กลุ่มสื่อสารฉุดดัชนีตลาดหุ้นไทยลง
กลุ่มสื่อสารฉุดดัชนีตลาดหุ้นไทยลง ปิดเช้าร่วง 2.68 จุด ลดลง0.29%
17 ก.ย. 2553

กลุ่มสื่อสารฉุดดัชนีตลาดหุ้นไทยลง ปิดเช้าร่วง 2.68 จุด ลดลง0.29%
ดัชนีหุ้นไทยปิดเช้าร่วง 2.68จุดหรือลดลง0.29% ทำให้ดัชนีลงมาปิดที่ 922.13 จุด ด้วยมูลค่าการซื้อขาย 25,336 ล้านบาท ดัชนีเคลื่อนไหวระหว่าง 926.29 จุด-917.01 จุด
หุ้นที่นำตลาดลงได้แก่หุ้นกลุ่มสื่อสาร ทั้งบริษัทแอดวานซ์อินโฟร์ เซอร์วิส (ADVANC)บริษัทโทเทิ่ลแอ็คเ.ซสคอมมูนิเคชันส์(DTAC) และบริษัททรู คอร์ปอเรชัน(TRUE)ผู้ประกอบการธุรกิจโทร.มือถือ ที่ได้รับผลกระทบจากการที่ศาลสั่งระงับการประมูลโทร.มือถือระบบ 3 G 
นักวิเคราะห์บล.กิมเอ็ง(ประเทศไทย)เชื่อว่าหุ้นจะปรับฐานลงแรงนับตั้งแต่เปิดตลาดสู่บริเวณ 915 จุด  พร้อมมูลค่าการซื้อขายที่หนาแน่นขึ้น นอกจากกรณีของ 3G แล้ว แรงขายจากกรณีความไม่แน่นอนของมาบตาพุด การซื้อขายวันสุดท้ายของสัปดาห์ บวกกับการนัดชุมนุมของกลุ่มคนเสื้อแดงในวันอาทิตย์ที่ 19 ก.ย. รวมถึงบรรยากาศการลงทุนรอบเอเชียไม่ชัดเจน น่าจะทำให้ ดัชนี วันนี้ปิดต่ำสุดของวันได้เช่นกัน